62022CO0756_INF
Rješenje Suda (deveto vijeće) od 11. prosinca 2023. –Bank Millennium
(predmet C-756/22)
„Zahtjev za prethodnu odluku – Članak 99. Poslovnika Suda – Odgovor koji se može jasno izvesti iz sudske prakse – Nepoštene odredbe u potrošačkim ugovorima – Direktiva 93/13/EEZ – Članak 6. stavak 1. i članak 7. stavak 1. – Ugovor o hipotekarnom kreditu indeksiranom u stranoj valuti – Učinci poništenja tog ugovora u cijelosti”
1.
Prethodna pitanja – Nadležnost Suda – Granice – Nadležnost nacionalnog suda – Primjena odredbi koje je protumačio Sud
(čl. 267. UFEU-a)
(t. 24., 26.)
2.
Zaštita potrošača – Nepoštene odredbe u potrošačkim ugovorima – Direktiva 93/13 – Utvrđenje nepoštenosti ugovorne odredbe – Doseg – Sudsko tumačenje nacionalnog prava koje kreditnoj instituciji dopušta da od potrošača zahtijeva povrat iznosâ povrh glavnice isplaćene na ime ispunjenja ugovora i zateznih kamata – Nedopuštenost
(Direktiva Vijeća 93/13, uv. izj. 24. i čl. 6. st. 1. i čl. 7. st. 1.)
(t. 28., 29. i izreka)
Izreka
Članak 6. stavak 1. i članak 7. stavak 1. Direktive Vijeća 93/13/EEZ od 5. travnja 1993. o nepoštenim uvjetima [odredbama] u potrošačkim ugovorima,
treba tumačiti na način da im se:
u kontekstu poništenja u cijelosti ugovora o hipotekarnom kreditu koji je kreditna institucija sklopila s potrošačem zbog toga što taj ugovor sadržava nepoštene odredbe bez kojih ne može nastaviti vrijediti, protivi sudsko tumačenje prava države članice prema kojem ta institucija ima pravo od tog potrošača zahtijevati povrat iznosâ povrh glavnice isplaćene na ime ispunjenja tog ugovora i zateznih kamata po zakonskoj stopi od dana poziva na plaćanje.